Aastail 1766-1772 tegutses Kant põhitöö kõrvalt ka kuningalossi raamatukoguhoidjana. Ta loobus Erlageni ja Jena ülikoolide kutseist filosoofia õppetoole juhatama, kuni 1770. aastal tagas edukas väitekiri "Sensiiblilt ja intelligiiblilt /tajutava/ maailma vormist ja printsiipidest" Kantile kodulinna ülikoolis loogika ja metafüüsika professori koha. Ta oli keskajast peale  esimene suur filosoof, kes sai tööd ülikooli õppejõuna.